Մարինա Տիմե

**Մարինա Գեորգիևնա Տիմե** (, ), խորհրդային նկարչուհի, գեղանկարիչ, գծանկարիչ և մանկավարժ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադյան կազմակերպություն)։

## Կենսագրություն
Ծնվել է 1913 թվականի մայիսի 23-ին Սանկտ Պետերբուրգում՝ ազնվական ընտանիքում։  Նրա հայրը՝ Գեորգի Բլոկը, որը եղել է իրավաբան, բանաստեղծ Ալեքսանդր Բլոկի զարմիկն էր։ Մարինա Տիմեն 1933 թվականին ամուսնացել է Դմիտրի Ալեքսանդրովիչ Տիմեի հետ՝ վերցնելով ամուսնու ազգանունը։ 1936-1940 թվականներին սովորել է Լենինգրադի գեղարվեստա-մանկավարժական ուսումնարանում։ 1940 թվականին ընդունվել Է Լենինգրադի գեղանկարչության, քանդակագործության և ճարտարապետության ինստիտուտի գեղանկարչական ֆակուլտետը, որն ավարտել է 1949 թվականին Ռ. Ֆրենցի արվեստանոցում՝ ստանալով գեղանկարչի որակավորում։ Դիպլոմային աշխատանքը եղել է  «Առագաստանավային սպորտ։ Զբոսանավավարների ակումբ» () (որոշ աղբյուրներում նշվում է մեկ այլ անվանում՝ «Սպորտային հանգիստ», )).

Ինստիտուտն ավարտելուց հետո Մարինա Տիմեն 20 տարի դասավանդել է Լենինգրադի գեղարվեստա-մանկավարժական ուսումնարանում։ Միաժամանակ ստեղծագործել է, ստեղծել է բնանկարներ, այդ թվում՝ Լենինգրադից, դիմանկարներ, բնական էտյուդներ։  Աշխատել է յուղանկարչության, ջրաներկի, գուաշի տեխնիկայում։ 1949 թվականից մասնակցել է ցուցահանդեսների։ 1955 թվականին ընդունվել Է Լենինգրադի նկարիչների միության անդամ։ Նրա ստեղծած ստեղծագործությունների թվում են «Նատյուրմորտ կապույտ բաժակով» («Натюрморт с синей чашкой», 1956), «Խաղից առաջ։ Անատոլի Կարպովի դիմանկարը» (, 1975), «Յասաման» (1978), «Ինդիրա Գանդիի դիմանկարը» (1986) և այլն։ 

1980-ական և 1990-ական թվականների սահմանագծին Մարինա Տիմեի աշխատանքները լենինգրադցի նկարիչների ստեղծագործությունների ցուցադրությունների կազմում ներկայացվել են եվրոպացի հանդիսատեսին մի շարք արտասահմանյան ցուցահանդեսներում։ 

Կյանքի վերջին տարիները Մարինա Գեորգիևնա Տիմեն անցկացրել է Սմոլնիից ոչ հեռու գտնվող ծերանոցում։  Մահացել է 1999 թվականին։ 

Մարինա Տիմեի ստեղծագործությունները գտնվում են Ռուսաստանում և արտերկրում գտնվող տարբեր թանգարաններում և մասնավոր հավաքածուներում: Նրա ստեղծագործություններից մի քանիսը պահվում են Ռուսաստանի ժամանակակից արվեստի առաջին թանգարանում՝ Սոսնովոբորսկի ժամանակակից արվեստի թանգարանում (Սոսնովի Բոր, Լենինգրադի մարզ)։ 

## Ծանոթագրություններ

## Աղբյուրներ
* *1917—1957. Выставка произведений ленинградских художников. Каталог.* — Л.: Ленинградский художник, 1958. — С.31.
* *Наш современник. Зональная выставка произведений ленинградских художников 1975 года. Каталог.* — Л.: Художник РСФСР, 1980. — С.25.
* *Осенняя выставка произведений ленинградских художников. 1978 года. Каталог*. — Л.: Художник РСФСР, 1983. — С.16.
* *Подвигу Ленинграда посвящается. Выставка произведений ленинградских художников, посвящённая 40-летию полного освобождения Ленинграда от вражеской блокады.* — Художник РСФСР, 1989. — С.12.
* *Справочник членов Ленинградской организации Союза художников РСФСР*. — Л.: Художник РСФСР, 1987. — С.130.
* *РУССКИЕ ХУДОЖНИКИ peinture russe* : catalogue / ARCOLE / Etude Gros-Delettrez. — Paris: Drouot Richelieu, 26 Avril, 1991.
* *Peinture Russe. Catalogue.* — Paris: Drouot Richelieu, 24 Septembre 1991. — p. 63.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* — London: Izomar Limited, 1998.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — С.398. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт-Петербург: «Первоцвет», 2007. — С.61.
* *Трулль К. Марина Георгиевна Тиме-Блок (1913—1999).//Петербургские искусствоведческие тетради. Вып. 18*. — СПб, 2010. — С. 198—204.
 
Կատեգորիա:Ռուս նկարչուհիներ
Կատեգորիա:Խորհրդային նկարչուհիներ
Կատեգորիա:Ռուս արվեստագետներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:Ռուս դիմանկարիչներ